Tony Irish op pad terug na Suid-Afrika | Netwerk24
Tony Irish op pad terug na Suid-Afrika
14 Julie 2020 17:01
Na wat verneem word, het dinge nie vir Irish uitgewerk nie en dit blyk sy dogters het gesukkel om hulle in Engeland te vestig.
Irish, ook aan die stuur van die Internasionale Spelersfederasie, was voorheen vir 17 jaar aan die stuur van Saca. Hy het verlede jaar in September bedank en David Leatherdale in Januarie toe as hoof van Engeland se spelersvereniging vervang.
Dit bring mee dat die PCA nou in minder as agt maande na 'n derde uitvoerende hoof op soek is.
"Dit was 'n eer vir my om as uitvoerende hoof van die PCA te kon dien, maar dit was ook 'n baie uitdagende tyd vir my en my dogters in Engeland. Ek het 'n besluit geneem gegrond op wat die beste vir ons as gesin is," sê Irish.
Daryl Mitchell het die afgelope maande met tye waargeneem in Irish se afwesigheid, terwyl Rob Lynch, voorheen hoof-uitvoerende beampte by Middlesex, intussen as waarnemende uitvoerende hoof in Irish se plek aangestel is. – Sportredaksie, thecricketer.com